Ballarin hefur sagst hafa sakna þess að stíga upp í fjólubláa flugvél á Keflavíkurflugvelli . Vísir Ef marka má stöðuuppfærslu Michelle Ballarin á LinkedIn er von á því að WOW air hefji flug á nýjan leik á næstu vikum . „ WOW air fer aftur í loftið innan nokkurra vikna , “ skrifar hún á LinkedIn síðu hennar í nótt að íslenskum tíma . Fregnir af áhuga Ballarin á endurreisn WOW air komu fram í sumar . Þá kom meðal annars fram að hún hefði áætlanir um að gera Dulles flugvöll í Washington DC að höfuðstöðvum endurreists flugfélags . Keypti hún eignir sem tilheyra vörumerkinu WOW air af þrotabúi hins fallna flugfélags . Áform eru uppi um að hefja flug á milli Dulles-flugvallar í Washington og Íslands . Í fyrstu var talað um að WOW air færi í loftið að nýju í október , en það hefur dregist á langinn . „ Við viljum gera flugið skemmtilegt á ný , “ skrifar Ballarin þar sem hún segir að flugfélagið muni tengja saman lönd og heimsálfur í flugneti sínu sem muni bera heitið WOW World . „ Við lofum ykkur öryggi , þægindum og sanngjörnu verði hvert sem þú ferð á okkar vegum , “ skrifar hún á LinkedIn en færslu hennar má sjá hér að neðan . Michele Ballarin , stjórnarformaður USAerospace Associates LLC , segir fyrirhugað að hefja sölu á flugmiðum hjá endurreistu WOW air í nóvember .